Rojhelatê Kurdîstanî û Îran de aşma kanûne ra nata bi hezaran wendekarê cinîyî jehr kewtê. Partîya Cuya Azade ya Kurdîstanî (PJAK) derheqê hêrişanê jehrekewtişî de eşkerdeyîye daye û vat nê hêrişî yenê manaya destpêkerdişê şerê rejîmê Îranî yê vera komel û cinîyan.
PJAKî vat: ''Binê maskeyê jehrkewtişî de rejîmê Îranî cinîyan û komelî ra qesas geno.  Rejîmo faşîst bi nê hêrişan wazeno ke heme komelî bitersno ke verê serewedaritişê Jin, Jiyan, Azadî bîgêro. Nê hêrişê plankerde yê. Gerek komel û merdimê wendekaran dezgehanê asayîşî yê hêzanê rejîmî ra çîyêk mepawê. Xora nê dezgehî bi xo hemkarê nê hêrişan ê. Rejîmanê dîktator û  faşîstan de komel têna eşkeno xo bipawo. No hêrişêko bîyolojîk o. Ma paştî danê protestoyan ke vera jehrkewtişî dîyayî destpêkerdene.''
